શ્રી લક્ષ્મીજીને કમળ, સોનચંપો, મોગરો, જાસૂદ અને સેવંતી ખૂબ પ્રિય હોય છે. તેથી તેમની પૂજા આ પુષ્પથી જ કરવાનો આગ્રહ રાખવો. શ્રીસૂક્તની એકેએક ઋચા ખૂબ પવિત્ર છે. શ્રીસૂક્ત કરનારને દીકરા, દીકરાના દીકરા, ધન, ધાન્ય, હાથી, ઘોડા, ગાય, બળદ, રથ, વાહન વગેરે તમામ સુખ મળે છે. જે નિયમિત શ્રીસૂક્તનો પાઠ કરી પુણ્યનાં કર્મબીજ વાવે છે તેને ઉત્તમ ફળ સુખ મળે જ છે. આમ શ્રીસૂક્ત કરનાર આ જગતમાં લગભગ તમામ પ્રકારનાં સુખ અવશ્ય ભોગવે છે. મહાલક્ષ્મીજી પોતાના ભક્તોનું દરેક રીતે ઇષ્ટ કલ્યાણ કરતાં હોવાથી અને દરેક વ્યક્તિને સુખી થવાની પ્રબળ ઝંખના હોવાથી લોકો શ્રીસૂક્ત તથા લક્ષ્મી ઉપાસના કરતા જોવા મળે છે.•